ΕΚΘΕΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΣΤΟ ΣΥΜΒΟΥΛΙΟ - Σύστημα έγκαιρης προειδοποίησης αριθ. 9/2002 και αριθ. 10/2002

ΠΙΝΑΚΑΣ ΠΕΡΙΕΧΟΜΕΝΩΝ

1. Συνολικη εξελιξη των μηνιαιων δαπανων

1.1. Υποκατηγορία 1α: ΚΓΠ

1.2. Υποκατηγορία 1β: Αγροτική ανάπτυξη

2. Προσωρινή απορρόφηση πιστώσεων

3. ΣΧΟΛΙΑ

3.1. Απορρόφηση πιστώσεων για τον Οκτώβριο 2002

3.2. Νομισματικοί παράγοντες

3.3. Αγοραίοι παράγοντες

4. ΣΥΜΠΕΡΑΣΜΑΤΑ

1. ΣΥΝΟΛΙΚΗ ΕΞΕΛΙΞΗ ΤΩΝ ΜΗΝΙΑΙΩΝ ΔΑΠΑΝΩΝ

Οι πίνακες που ακολουθούν παρουσιάζουν τη συνολική εξέλιξη των μηνιαίων δαπανών σε σχέση με την προβλεπόμενη πορεία των δαπανών. Η κατάσταση αυτή αντιστοιχεί στις δαπάνες που πραγματοποιήθηκαν στα κράτη μέλη από τις 16 Οκτωβρίου 2001 έως τις 31 Αυγούστου 2002.

1.1. Υποκατηγορία 1α: ΚΓΠ

>ΘΕΣΗ ΠIΝΑΚΑ>

1.2. Υποκατηγορία 1β: Αγροτική ανάπτυξη

>ΘΕΣΗ ΠIΝΑΚΑ>

2. ΠΡΟΣΩΡΙΝΉ ΑΠΟΡΡΌΦΗΣΗ ΠΙΣΤΏΣΕΩΝ

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

3. ΣΧΟΛΙΑ

3.1. Απορρόφηση πιστώσεων για τον Οκτώβριο 2002

Η εκτέλεση των πιστώσεων του τομέα 1 του προϋπολογισμού για τον Οκτώβριο 2002 (δαπάνες των κρατών μελών από τις 16 Οκτωβρίου 2001 έως τις 31 Αυγούστου 2002) ανέρχεται σε 37 758,9 εκατ. ευρώ, δηλαδή στο 85,3% των πιστώσεων. Οι δαπάνες είναι:

- 2 182,4 εκατ. ευρώ κάτω από το δείκτη για την υποκατηγορία 1α (παραδοσιακές δαπάνες του ΕΓΤΠΕ τμήμα εγγυήσεων και κτηνιατρικές δαπάνες), και

- 43,3 εκατ. ευρώ πάνω από το δείκτη για την υποκατηγορία 1β (αγροτική ανάπτυξη).

3.2. Νομισματικοί παράγοντες

Ισοτιμία δολαρίου/ευρώ

Το επίπεδο των δαπανών που αναφέρεται στο προηγούμενο σημείο 3.1 λαμβάνει υπόψη την εξέλιξη της ισοτιμίας δολαρίου/ευρώ. Για σημαντικό μέρος των επιστροφών κατά την εξαγωγή γεωργικών προϊόντων, ιδίως για τα σιτηρά και τη ζάχαρη, καθώς και στην περίπτωση ορισμένων εσωτερικών ενισχύσεων, όπως η ενίσχυση για το βαμβάκι, το επίπεδο των δαπανών εξαρτάται από την πορεία της ισοτιμίας του δολαρίου.

Σύμφωνα με τον κανονισμό του Συμβουλίου για τη δημοσιονομική πειθαρχία (κανονισμός (ΕΚ) αριθ. 2040/2000 του Συμβουλίου της 26ης Σεπτεμβρίου 2000), η διορθωτική επιστολή για τον γεωργικό προϋπολογισμό 2002 καταρτίστηκε με βάση τη μέση ισοτιμία δολαρίου κατά τους μήνες Ιούλιο, Αύγουστο και Σεπτέμβριο 2001, δηλαδή 1 ευρώ = 0,89 $. Για την περίοδο από την 1η Αυγούστου 2001 έως τις 30 Ιουνίου 2002, η μέση ισοτιμία του δολαρίου ήταν 1 ευρώ = 0,90 $, δηλαδή κινήθηκε σε επίπεδο ελαφρώς ανώτερο από την ισοτιμία που χρησιμοποιήθηκε για την κατάρτιση του προϋπολογισμού 2002.

3.3. Αγοραίοι παράγοντες

Υποκατηγορία 1a

Για την υποκατηγορία 1α, ο γενικός ρυθμός εκτέλεσης του προϋπολογισμού υπελείφθη του επιπέδου που προβλέπεται από το δείκτη, αφορούσε δε και τις τρεις μείζονες κατηγορίες δαπανών. Συγκεκριμένα:

- για τα φυτικά προϊόντα, η υστέρηση απορρόφησης πιστώσεων ήταν κυρίως αποτέλεσμα υστέρησης δαπανών για το βαμβάκι, τα οπωροκηπευτικά και τον οίνο,

- για τα ζωικά προϊόντα, η υστέρηση εκτέλεσης υπήρξε κυρίως αποτέλεσμα χαμηλότερων δαπανών για το βόειο κρέας και το κρέας αιγοπροβάτων. και

- για τις συναφείς δαπάνες, η υστέρηση εκτέλεσης ήταν κυρίως αποτέλεσμα χαμηλότερης δαπάνης για κτηνιατρικά και φυτοϋγειονομικά μέτρα, καθώς και γεωργονομισματικών μέτρων.

Η παρατηρούμενη συνολική απόκλιση ανέρχεται σε -2 182,4 εκατ. ευρώ, ίση προς ποσοστό - 5,4% των πιστώσεων του προϋπολογισμού. Παρολαυτά, η απόκλιση για ορισμένα μεμονωμένα κεφάλαια είναι σημαντικότερη και οφείλεται στους ακόλουθους λόγους:

Κεφάλαιο B1-10: Aροτραίες καλλιέργειες // Απόκλιση: - 34 εκατ. ευρώ (- 0,2%)

// (Δαπάνες: 17 654 εκατ. ευρώ)

(Δείκτης: 17 688 εκατ. ευρώ)

Ενώ από τις 31 Αυγούστου ο προϋπολογισμός δείχνει ελαφρά υστέρηση εκτέλεσης σε σύγκριση με το επίπεδο του δείκτη, η κατάσταση θα αλλάξει άρδην έως τα τέλη του έτους, οπότε θα σημειωθεί ουσιώδης υπέρβαση εκτέλεσης του παρόντος κεφαλαίου του προϋπολογισμού. Ο λόγος για την αντιστροφή αυτή της κατάστασης οφείλεται στις αποφάσεις που λήφθηκαν στα τέλη Αυγούστου και στις αρχές Σεπτεμβρίου εκ μέρους της Επιτροπής για επίσπευση καταλογισμού της πληρωμής των άμεσων ενισχύσεων στις αροτραίες καλλιέργειες (περίοδος εμπορίας 2002/03) σε ορισμένες περιφέρειες της Γερμανίας και της Ιταλίας στην παρούσα χρήση. Αναμένεται ότι οι αποφάσεις αυτές θα επιφέρουν πρόσθετες δαπάνες περίπου 891 εκατ. ευρώ τα οποία, φυσικά, θα αφαιρεθούν από τα αντίστοιχα ποσά που περιλαμβάνονταν στη διορθωτική επιστολή του ΠΠ για το έτος 2003.

Κεφάλαιο B1-14: Κλωστικά φυτά και μεταξοσκώληκες // Απόκλιση: - 242 εκατ. ευρώ (-25,4%)

// (Δαπάνες: 702 εκατ. ευρώ)

(Δείκτης: 944 εκατ. ευρώ)

Το παρόν επίπεδο υπο-εκτέλεσης αναμένεται να είναι προσωρινό επειδή η απόφαση της Επιτροπής σχετικά με το επίπεδο της πραγματικής παραγωγής βάμβακος στην Ελλάδα ελήφθη στα τέλη Ιουλίου. Η απόφαση αυτή αναμένεται να οδηγήσει σε συνολική εξοικονόμηση ποσού περίπου 130 εκατ. ευρώ για το παρόν κεφάλαιο του προϋπολογισμού.

Κεφάλαιο B1-15: Οπωροκηπευτικά // Απόκλιση: - 96 εκατ. ευρώ (- 5,8%)

// (Δαπάνες: 1 376 εκατ. ευρώ)

(Δείκτης: 1 472 εκατ. ευρώ)

Η Επιτροπή αναμένει ότι στο παρόν κεφάλαιο θα σημειωθεί υστέρηση δαπανών έως τα τέλη του έτους. Η υστέρηση αυτή θα οφείλεται στα νωπά οπωροκηπευτικά και, κατά κύριο λόγο, στις χαμηλότερες αντισταθμιστικές πληρωμές λόγω μικρότερων ποσοτήτων οπωροκηπευτικών που απεσύρθησαν από την αγορά, και στις χαμηλότερες πληρωμές αντισταθμιστικής ενίσχυσης για τις μπανάνες λόγω μικρότερων ποσοτήτων και χαμηλότερων επιπέδων ενίσχυσης για τις μπανάνες. Η Επιτροπή εκτιμά ότι μπορεί να αναμένεται εξοικονόμηση περίπου 60 εκατ. ευρώ έως τα τέλη του οικονομικού έτους για το παρόν κεφάλαιο του προϋπολογισμού.

Κεφάλαιο B1-16: Οίνος // Απόκλιση: - 117 εκατ. ευρώ (- 8,5%)

//

(Δαπάνες: 1 181 εκατ. ευρώ)

(Δείκτης: 1 298 εκατ. ευρώ)

Η παρατηρούμενη στις 31 Αυγούστου υστέρηση δαπανών σχετίζεται κατά κύριο λόγο με καθυστερήσεις στη διενέργεια διαφόρων ειδών εγκεκριμένης απόσταξης στα οικεία κράτη μέλη. Με την παραδοχή ότι θα βελτιωθεί η κατάσταση ως προς αυτές τις καθυστερήσεις απόσταξης, η Επιτροπή εκτιμά ότι μπορεί να αναμένεται εξοικονόμηση περίπου 50 εκατ. ευρώ έως τα τέλη του έτους για το παρόν κεφάλαιο του προϋπολογισμού.

Κεφάλαιο B1-20: Γάλα και γαλακτοκομικά προϊόντα // Απόκλιση: + 116 εκατ. ευρώ (+ 6,1%)

// (Δαπάνες: 1 830 εκατ. ευρώ)

(Δείκτης: 1 714 εκατ. ευρώ)

Στο παρόν κεφάλαιο αναμένει να σημειωθεί υπέρβαση εκτέλεσης έως τα τέλη του έτους. Η υπέρβαση αυτή εκτέλεσης μπορεί να αποδοθεί κατά κύριο λόγο στην αυξημένη προσφυγή στη δημόσια αποθεματοποίηση τόσο βουτύρου όσο και αποκορυφωμένου γάλακτος σε σκόνη λόγω επιδείνωσης της επικρατούσας στην αγορά κατάστασης για τα εν λόγω προϊόντα, καθώς και στα αυξημένα ποσά των επιστροφών κατά την εξαγωγή λόγω μειώσεων στις τιμές γαλακτοκομικών προϊόντων στην παγκόσμια αγορά. Η Επιτροπή εκτιμά ότι μάλλον αναμένεται υπέρβαση δαπανών περίπου 400 εκατ. ευρώ έως τα τέλη του έτους για το παρόν κεφάλαιο του προϋπολογισμού.

Κεφάλαιο B1-21:Βόειο κρέας // Απόκλιση: - 911 εκατ. ευρώ (-11,3%)

//

(Δαπάνες: 6 857 εκατ. ευρώ)

(Δείκτης: 7 768 εκατ. ευρώ)

Η Επιτροπή αναμένει σοβαρή υστέρηση εκτέλεσης για το παρόν κεφάλαιο του προϋπολογισμού έως τα τέλη του έτους. Η υστέρηση αυτή δαπανών μπορεί να αποδοθεί κατά κύριο λόγο στην πολύ μικρότερης έκτασης προσφυγή στην αγορά βοείου κρέατος με παρέμβαση, από το επίπεδο που αναμενόταν όταν καταρτίστηκε ο προϋπολογισμός, με συνέπεια τοιουτοτρόπως χαμηλότερο τεχνικό, χρηματοδοτικό και άλλου είδους κόστος. Πάντως αναμένεται επίσης υστέρηση δαπανών για επιστροφές λόγω των μικρότερων ποσοτήτων εξαγόμενου βοείου κρέατος, καθώς και χαμηλότερων πληρωμών πριμοδότησης σφαγής, για τα κατ'εξαίρεση μέτρα που ισχύουν στο ΗΒ και για την αγορά ζώων προς καταστροφή και για τους ειδικούς μηχανισμούς αγορών. Η Επιτροπή εκτιμά ότι μπορεί να αναμένεται εξοικονόμηση περίπου 1 δις ευρώ έως τα τέλη του έτους για το κεφάλαιο αυτό του προϋπολογισμού.

Κεφάλαιο B1-22: Κρέας αιγοπροβάτων // Απόκλιση: - 133 εκατ. ευρώ (- 19,9%)

// (Δαπάνες: 534 εκατ. ευρώ)

(Δείκτης: 667 εκατ. ευρώ)

Η Επιτροπή αναμένει σοβαρή υστέρηση εκτέλεσης για το παρόν κεφάλαιο του προϋπολογισμού έως τα τέλη του έτους. Η υστέρηση αυτή δαπανών οφείλεται κατά κύριο λόγο στο γεγονός ότι τα υψηλότερα από τα προβλεπόμενα επίπεδα αγοραίων τιμών για το κρέας αιγοπροβάτων οδήγησαν στον καθορισμό πριμοδότησης προβατίνας/αίγας σε επίπεδο χαμηλότερο από εκείνο που προβλέφθηκε τον καιρό που καταρτίστηκε ο προϋπολογισμός. Η Επιτροπή εκτιμά ότι μπορεί να αναμένεται εξοικονόμηση περίπου 110 εκατ. ευρώ έως τα τέλη έτους για το κεφάλαιο αυτό του προϋπολογισμού.

Κεφάλαιο B1-33: Κτηνιατρικά και φυτοϋγειονομικά μέτρα // Απόκλιση: - 398 εκατ. ευρώ (-69,9%)

// (Δαπάνες : 167 εκατ. ευρώ)

(Δείκτης : 565 εκατ. ευρώ)

Η ανωτέρω υστέρηση εκτέλεσης του προϋπολογισμού οφείλεται κατά κύριο λόγο στις παρατηρηθείσες καθυστερήσεις κατά την εκκαθάριση των φακέλων των υποθέσεων, ειδικώς ως προς τον αφθώδη πυρετό, και για την παρεπόμενη πληρωμή του υπολοίπου των οφειλόμενων ποσών. Αναμένεται εκτεταμένη υστέρηση δαπανών έως τα τέλη έτους.

Κεφάλαιο B1-39 : Λοιπά μέτρα // Απόκλιση: - 96 εκατ. ευρώ (-36,8%)

//

(Δαπάνες: 151 εκατ. ευρώ)

(Δείκτης: 247 εκατ. ευρώ)

Η Επιτροπή αναμένει σοβαρή υστέρηση εκτέλεσης για το παρόν κεφάλαιο του προϋπολογισμού έως τα τέλη του έτους, επειδή το Ηνωμένο Βασίλειο αποφάσισε να μη ζητήσει ένα τμήμα των γεωργονομισματικών ενισχύσεων με σκοπό την αποζημίωση των κτηνοτρόφων βοοειδών, προβάτων και γαλακτοκομικής παραγωγής οι οποίοι πλήττονται από το υψηλό επίπεδο της λίρας έναντι του ευρώ. Η Επιτροπή εκτιμά ότι μπορεί να αναμένονται οικονομίες περίπου 90 εκατ. ευρώ έως τα τέλη του έτους για το κεφάλαιο αυτό του προϋπολογισμού.

Υποκατηγορία 1β

Κεφάλαιο B1-40:Αγροτική ανάπτυξη // Απόκλιση: - 43 εκατ. ευρώ (- 0,9%)

//

(Δαπάνες: 1 838 εκατ. ευρώ)

(Δείκτης: 1 881 εκατ. ευρώ)

Η εκτέλεση του παρόντος κεφαλαίου κινείται στο επίπεδο του δείκτη.

4. ΣΥΜΠΕΡΑΣΜΑΤΑ

Εκτέλεση των πιστώσεων τον Οκτώβριο 2002

Η απορρόφηση των πιστώσεων τον Οκτώβριο 2002 (δαπάνες των κρατών μελών από τις 16 Οκτωβρίου 2001 έως τις 31 Αυγούστου 2002) ανέρχεται σε 37 758,9 εκατ. ευρώ, δηλαδή στο 85,3% των πιστώσεων.

Υποκατηγορία 1α

Η υστέρηση εκτέλεσης ανέρχεται σε 2 182,4 εκατ. ευρώ σε σύγκριση με το επίπεδο του δείκτη κατά την περίοδο 16.10.2001 έως 31.08.02. Η Επιτροπή αναμένει ότι η σοβαρή αυτή υστέρηση εκτέλεσης θα είναι πολύ μικρότερη έως τα τέλη του έτους.

Υποκατηγορία 1β

Η υστέρηση εκτέλεσης ανέρχεται σε 43,3 εκατ. ευρώ σε σύγκριση με το επίπεδο του δείκτη κατά την περίοδο 16.10.2001 έως 31.08.02. Η περίεργη πορεία των δαπανών του παρόντος κεφαλαίου, όπου το μισό σχεδόν των δαπανών πραγματοποιείται στο διάστημα 1 έως 15 Οκτωβρίου, καθιστά αβέβαιη την κατάσταση για την υποκατηγορία 1β. Οι εκτιμήσεις που ανακοινώθηκαν έως τις 30 Σεπτεμβρίου από τα κράτη μέλη προβλέπουν υστέρηση δαπανών ύψους άνω των 200 εκατ. ευρώ.